<classify> Wizara ya Kilimo imelieleza Bunge kuwa, uamuzi wa Serikali kufuta tozo 19 kwenye zao la kahawa umesaidia kuimarisha bei ya mkulima.Wabunge pia wameelezwa kuwa, kushuka kwa thamani ya fedha ya Brazil ni miongoni wa sababu za kushuka kwa bei ya kahawa kwa mkulima. Bunge limeelezwa kuwa, katika mwaka 20172018 Serikali ilifuta tozo 17 kwenye tasnia ya kahawa, na mwaka 20182019 ilifuta tozo mbili.Aidha, kupungua kwa kodi na tozo hizo kumesaidia bei ya kahawa kuwa nzuri ambapo kwa mara ya kwanza katika msimu wa 201718 kahawa ilitoka nchi ya Uganda na kuletwa Tanzania kutokana na wakulima wa Uganda kuvutiwa na bei iliyokuwa inapatikana Tanzania amesema Naibu Waziri wa Kilimo, Omari Mgumba wakati anajibu swali la Mbunge wa Bukoba Vijijini, Jasson Rweikiza.Amesema, bei ya kahawa duniani inapangwa kwa kuzingatia masoko mawili likiwemo la bidhaa la New York, Marekani kwa kahawa za Arabika na soko la London, Uingereza kwa kahawa za Robusta.Mwenendo wa bei katika masoko hayo una athari za moja kwa moja kwenye soko la kahawa na bei anayopata mkulimaamesema Mgumba. Amesema, ingawa bei ya kahawa ilishuka mwaka 201617, bei ya mkulima imeimarika kwa kahawa ya robusta kutoka shilingi 1,400 kwa kilo mwaka huo hadi shilingi 1,600 kwa kilo mwaka 201718.Kwa mujibu wa Mgumba, bei ya Arabika imepungua kutoka shilingi 4,000 kwa kilo mwaka 201617 hadi shilingi 3,800 kwa kilo mwaka 201718.Aidha bei ya Arabika kwa mkulima ingeweza kupungua zaidi kama Serikali isingeondoa tozo katika tasnia ya kahawaamesema. Mgumba ametaja sababu nyingine ya kushuka kwa bei ya kahawa kuwa ni kuongezeka kwa uzalishaji na kwamba, katika msimu wa 20182019 Brazil imezalisha ziada ya tani 420,000. Amewaeleza wabunge kuwa, Brazil ilishusha thamani ya fedha yake ili kuvutia wanunuzi wengi kwa kuuza kahawa kwa bei ndogo.Ametaja sababu nyingine ya kupungua bei ya kahawa kuwa ni wanunuzi na viongozi wa ushirika kutoelewa vizuri kwa maelekezo ya Serikali kuhusu uuzaji kahawa kwenye soko la moja kwa moja  <topic>: KITAIFA 